Jonas Portin

Jonas Lennart Portin (s. 30. syyskuuta 1986 Pietarsaari) on entinen suomalainen jalkapalloilija. Hän oli pelipaikaltaan keskuspuolustaja. 

Portin on FF Jaron kasvatti. Hän debytoi Veikkausliigassa kaudella 2005 ja seuraavalla kaudella murtautui Jaron pelaavaan kokoonpanoon.

Portin kuului Suomen alle 21-vuotiaiden maajoukkueeseen Ruotsissa pelatussa EM-lopputurnauksessa. Ennen kesäkuussa 2009 pelattua nuorten alle 21-vuotiaiden jalkapallon EM-turnausta Portin teki pelaajasopimuksen Italian toiseksi korkeimman sarjatason Ascolin kanssa. Hän siirtyi turnauksen jälkeen Italiaan. Syyskuussa 2010 Portin siirtyi Padovaan.

Portinilla todettiin perinnöllinen sydänvika kesällä 2012. Samalla päättyi myös hänen ammattilaisuransa.

Hänen vanhempi veljensä Jens Portin on myös entinen jalkapalloilija.

Lähteet

Aiheesta muualla
Jonas Portin Padovan sivuilla  
Jonas Portin Suomen Palloliiton sivuilla 
Jonas Portin - tuhkimotarina päättyi pelastumiseen kuolemalta (asialinja.com)

Luokka:Suomalaiset jalkapalloilijat
Luokka:Vuonna 1986 syntyneet
Luokka:Elävät henkilöt